**Referat Årsmøte Sameiet Torpfjellet 62-86, 17.04.2023 Kl 18.00 – 20.00**

 Godkjenning av innkalling og valg av møteleder og referent  
· To personer til å skrive under protokoll/referat  
· Godkjenning av regnskap 2023  
· Sameiekontigent/Husleie  
· Dugnad – lørdag 04.05.2024 kl. 10  
· Vedlikehold av bygningene – beising, vinduer, vanntrykk, osv.  
· Opptak av lån ifm utskifting av vinduer i hus.3  
· Valg av ètt nytt styremedlem  
· Eventuelt – søppelsortering, snørydding, osv.

* **Referat Årsmøte:**

Godkjenning av innkalling og valg av møteleder og referent. Innkalling godkjent. Møteleder og referent Ivar Hoel. Underskrifter, Jan Erik og Wenche.

* Godkjenning av Regnskap:

Spørsmål fra Tom om å spesifisere kostnadene mer detaljert. Dette tas til etterretning for neste års regnskap. Regnskapet 2023 mangler (kanskje) på hjemmesiden. Silja sjekker dette og legger ut. Silja har lagt ut dette nå.

Henviser til regnskapet som er vedlagt innkallingen til årsmøte for videre informasjon.

Regnskapet 2023 er godkjent.

* Sameiekontigent/husleie:

Spørsmål fra Tone om vi skal fortsette å ha hjemmesiden. Det er stemning for å beholde denne.

Spørsmål fra Tone om vi burde sjekke pris på andre forsikrings selskaper. Styret sjekker fortløpende forsikringstilbud.

Tom kommenterer at kontingenten ikke er økt på de siste 10 årene.

I forhold til husleie og utgifter på vinduer samt andre vedlikeholds utgifter, er det gjort en vurdering av styret om å ta opp lån for å dekke inn utgiftene, samtidig som vi da også har igjen en buffer på konto til uforutsette utgifter. Avstemming om å holde husleien der den er, alle stemmer for dette.

* Dugnad – lørdag 04.05.2024 kl. 10.

Alle beboere oppfordres til å delta på dugnaden lørdag 4. MAI kl. 10 og utover.

* Vedlikehold av bygningene – beising, vinduer, vanntrykk, osv:

Vedlikehold av bygningene, så har vi igjen noe beising hos Aleksander, Tone, og Kristian. Vasking av hus er noe vi i styret bør minne sameierne om dette.

Drenering på gårdsplass skal sjekkes i forhold til samme firma som utbedrer vannmengden i husene.

Flexit systemet er internt og bør sjekkes av hver enkelt sameier.

Diskusjon om vannmengde/vanntrykk – Mie kommenterer at det er mye bedre vannmengde hos henne. Tone sier at det er tilbake til samme som før utbedring hos henne. Innspill fra Silja om at trykkregulator er oppgitt i rapport fra Vannfirma, om at disse bør byttes i alle boenheter. Dette er en kostnad som går på hver enkelt beboer.

Vinduer – tilbudet er på ca. 441.000,- for utskift av vinduer på hus 3. Tom ønsker detaljert kostnads oversikt fra leverandør av materialer.

* Opptak av lån ifm utskifting av vinduer i hus.3:

Tone fremmer forslag om å bruke av sin egen private buffer til å betale inn penger til sameiet. Dette er det ikke noe stemning for. Avstemming om å ta opp lån, alle oppmøtte stemmer for å ta opp lån.

Tom spiller inn at vi må sjekke om det holder med 2/3 flertall av de oppmøtte, eller av alle sameiere for å kunne ta avgjørelser. Styret sjekker opp i dette.

* Valg av ètt nytt styremedlem:

Valg av ny kasserer. Forslag om Nina/Jan Erik. Jan Erik sier det blir enten han eller Nina. Ivar og Anna fortsetter i sine roller i styret.

* Eventuelt:

Søppelsortering, forslag om å bytte ut alle de små beholderne til noen færre men større beholdere.

Snørydding, vi har ikke noe organisert snørydding hos oss i sameiet. Oppfordrer alle beboere til å påse at gårdsplass blir måkt om vinteren, og passer på at søppelbeholdere holdes fri for snø slik at renovatørene kommer til disse.